Vykonávateľ podľa výsledkov posúdenia návrhu projektu zostaví zoznam a poradie žiadostí za účelom poskytnutia prostriedkov mechanizmu tak, aby nebola výška disponibilných prostriedkov prekročená. Vykonávateľ pri vyhodnotení návrhu projektu posudzuje nasledovné kritériá:

|  |  |  |  |  |  |
| --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie kritéria posúdenia** |
|  | **Príspevok navrhovaného projektu k cieľom POO** | | | | |
| 1.1 | Súlad projektu s  POO | Posudzuje sa súlad projektu s POO, Komponent 3 – Udržateľná doprava,  Reforma 4, Investícia 4   * t. j. súlad s očakávanými výsledkami; * definovanými oprávnenými aktivitami.   Projekt bude realizovaný na oprávnenom území a spĺňa všetky minimálne technicko-stavebné požiadavky v zmysle Prílohy č. 3 výzvy. | Vylučujúce  kritérium | áno | Zameranie projektu je v súlade s cieľmi POO. Projekt bude realizovaný na oprávnenom územní a spĺňa všetky minimálne technicko-stavebné požiadavky v zmysle výzvy. |
| nie | Zameranie projektu nie je v súlade s cieľmi POO, alebo projekt nebude realizovaný na oprávnenom územní, alebo spĺňa niektorú z minimálnych technicko-stavebných požiadaviek v zmysle výzvy. |
| **2.** | **Navrhovaný spôsob realizácie projektu** | | | | |
| 2.1 | Charakter a využitie plánovanej plniacej stanice | Posudzuje sa **AKÁ** plniaca stanica bude vybudovaná, ako zapadá do vodíkového ekosystému v danom regióne a aký je predpoklad jej využitia. | Bodové kritérium (kumulatívne) | 2; 4; 6 b | Počet plniacich konektorov (1 konektor = 2 body, maximálne 6 bodov) |
| 1 - 5 b | Deklarovaná denná kapacita vodíka (každých 100 kg/deň = 1 bod, maximálne 5 bodov) |
| 1 - 5 b | Deklarovaný potenciál spotreby vodíka od potenciálnych zákazníkov (doprava, priemysel) v danom regióne (každých 50 kg vodíka/denne = 1 bod, maximálne 5 bodov) |
| 1 b | Súčasťou stanice bude OZE zdroj |
| 2.2 | Posúdenie časového harmonogramu realizácie projektu | Posudzuje sa časový harmonogram žiadateľa a **KEDY** a v akých krokoch dôjde k vybudovaniu príslušnej infraštruktúry. | Bodové kritérium | 3 b | Navrhovaný časový harmonogram umožňuje vybudovanie plniacej stanice v stanovenom termíne pre POO, jednotlivé kroky a ich postupnosť majú logickú vzájomnú súvislosť, časové lehoty realizácie jednotlivých krokov sú reálne a sú v súlade so súvisiacou dokumentáciou. |
| 1 b | Navrhovaný časový harmonogram umožňuje vybudovanie plniacej stanice v stanovenom termíne pre POO ale vykazuje jeden z nedostatkov: jednotlivé kroky nie sú v plnej miere logicky prepojené, časové lehoty nie sú reálne, kroky nie sú chronologicky usporiadané a nie sú v súlade so súvisiacou dokumentáciou. |
| **3.** | **Finančná a ekonomická stránka projektu** | | | | |
| 3.1 | Efektívnosť a hospodárnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovenia navrhovaných výdavkov v rozpočte projektu (zrealizované verejné obstarávanie, vykonaný prieskum trhu, príp. iné nástroje na overenie hospodárnosti a efektívnosti výdavkov (napr. znalecký posudok). | Vylučujúce  kritérium | áno | Žiadané výdavky projektu sú hospodárne a efektívne a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. |
| nie | Žiadané výdavky projektu nie sú hospodárne a efektívne, nezodpovedajú obvyklým cenám v danom čase a mieste, nespĺňajú cieľ minimalizácie nákladov pri dodržaní požadovanej kvality výstupov. |
| 3.2 | Miera vecnej oprávnenosti výdavkov projektu | Posudzuje sa miera správnosti rozpočtu projektu z pohľadu vecnej oprávnenosti (obsahová oprávnenosť v zmysle riadiacej dokumentácie POO, prílohy č. 2 tejto výzvy – Podmienky poskytnutia prostriedkov mechanizmu, hospodárnosť, efektívnosť, účelnosť a účinnosť).  Limit oprávnených nákladov = 1 000 000 Eur bez DPH  Vecná oprávnenosť (%) = Výdavky posúdené vykonávateľom ako oprávnené/ celkové žiadané oprávnené výdavky | Bodové kritérium | 3 b | 60 % a viac zo žiadaných oprávnených výdavkov je vecne oprávnených. |
| 1 b | 40 % až do 60 % zo žiadaných oprávnených výdavkov je vecne oprávnených. |
| 0 b | Menej ako 40% zo žiadaných oprávnených výdavkov je vecne oprávnených. |
| 3.3 | Štruktúra a správnosť rozpočtu | Posudzuje či sú jednotlivé výdavky zrozumiteľné, logicky rozmiestnené, matematicky správne, dostatočne podrobne špecifikované a správne priradené k skupinám oprávnených výdavkov. | Bodové kritérium | 2 b | Rozpočet je logicky rozmiestnený a matematicky správny, jednotlivé položky sú zrozumiteľné, dostatočne podrobne špecifikované a správne priradené k skupinám oprávnených výdavkov. Prípadné nedostatky sa týkajú iba individuálnych položiek a nespôsobujú odchýlku väčšiu než 1 % z výšky celkového navrhovaného rozpočtu. |
| 1 b | Rozpočet vykazuje nedostatky v logickom rozmiestnení výdavkov, a/alebo v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky nespôsobujú odchýlku väčšiu než 5 % z výšky celkového navrhovaného rozpočtu. |
| 0 b | Rozpočet vykazuje nedostatky v logickom rozmiestnení výdavkov, a/alebo v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky spôsobujú odchýlku väčšiu než 5 % z výšky celkového navrhovaného rozpočtu. |
| **4.** | **Efektívna udržateľnosť projektu** | | | | |
| 4.1 | Napojenie na zdroj zeleného vodíka a jeho dodávka | V rámci tejto výzvy budú bodovo zvýhodnené projekty s projektovou prípravou pre napojenie plniacej stanice na zdroj zeleného vodíka v danom mieste realizácie projektu.  *Termín, kedy plniaca stanica bude schopná vydávať výlučne obnoviteľný vodík deklaruje žiadateľ v projektovom zámere*. | Bodové kritérium | 8 b | Plniaca stanica bude napojená na zdroj zeleného vodíka a bude vydávať výlučne obnoviteľný vodík už pri spustení do prevádzky, resp. najneskôr do 30.6.2026. |
| 4 b | Plniaca stanica nebude napojená na zdroj zeleného vodíka, no bude vydávať výlučne obnoviteľný vodík už pri spustení do prevádzky, resp. najneskôr do 30.6.2026. |
| 0 b | Plniaca stanica nebude vydávať výlučne obnoviteľný vodík pri spustení do prevádzky, až po 30.6.2026. |

**Sumarizačný prehľad kritérií posúdenia**

|  |  |  |  |  |
| --- | --- | --- | --- | --- |
| **Hodnotené oblasti** | **Kritériá posúdenia** | **Typ kritéria** | **Hodnotenie/ bodová škála** | **Maximum bodov** |
| **1. Príspevok navrhovaného projektu k cieľom POO** | 1.1 Súlad projektu s POO | Vylučujúce | áno/nie | N/A |
| Spolu |  |  | **N/A** |
| **2. Navrhovaný spôsob realizácie projektu** | 2.1 Charakter a využitie plánovanej plniacej stanice | Bodové | 0 – 14 | 14 |
| 2.2 Posúdenie časového harmonogramu realizácie projektu | Bodové | 0; 1; 3 | 3 |
| Spolu |  |  | **17** |
| **3. Finančná a ekonomická stránka projektu** | 3.1 Efektívnosť a hospodárnosť výdavkov projektu | Vylučujúce | áno/nie | N/A |
| 3.2 Miera vecnej oprávnenosti výdavkov projektu | Bodové | 0; 1; 3 | 3 |
| 3.3 Štruktúra a správnosť rozpočtu | Bodové | 0; 1; 2 | 2 |
| Spolu |  |  | **5** |
| **4. Efektívna udržateľnosť projektu** | 4.1 Napojenie na zdroj zeleného vodíka a jeho dodávka | Bodové | 0; 4; 8 | 8 |
| Spolu |  |  | **8** |
| **Spolu za všetky hodnotené oblasti** | | | | **30** |

**Na splnenie kritérií posúdenia musia byť vyhodnotené kladne všetky vylučujúce kritériá posúdenia a zároveň musí byť splnená minimálna hranica pri bodovaných kritériách posúdenia, ktorá predstavuje 60 % z maximálneho počtu bodov,   
t. j. 18 bodov.**

Zároveň hodnotiace kritériá sú nastavené v zmysle Nariadenia GBER[[1]](#footnote-2) tak, aby aspoň 70 % celkových podmienok účasti použitých na zoradenie ponúk a v konečnom dôsledku na pridelenie pomoci v súťažnom ponukovom konaní sa vymedzila ako pomoc   
vo vzťahu k plneniu environmentálnych cieľov opatrenia. Tento účel napĺňajú hodnotiace kritériá 2.1 a 4.1.

V prípade, že dve alebo viacero žiadostí budú mať po hodnotení rovnaký počet bodov pričom, disponibilná výška alokácie nebude postačovať na pridelenie prostriedkov mechanizmu všetkým týmto žiadostiam, uplatnia sa pre uvedených žiadateľov nasledujúce rozlišovacie kritériá. Rozlišovacie kritériá sa budú uplatňovať v tomto poradí do momentu, kedy je možné projekty kvalitatívne rozlíšiť.

|  |  |
| --- | --- |
| p. č. | Rozlišovacie kritérium a spôsob rozlíšenia |
| 1. | Vyššie bodové hodnotenie za časť 2. Navrhovaný spôsob realizácie projektu |
| 2. | Vyššie bodové hodnotenie za časť 4. Efektívna udržateľnosť projektu |
| 3. | Vyššie bodové hodnotenie za časť 3. Finančná a ekonomická stránka projektu |
| 4. | Vyššia miera vecnej oprávnenosti výdavkov projektu v rámci kritériá 3.2 Miera vecnej oprávnenosti výdavkov projektu |

1. V zmysle článku 36a, odsek 4 písm. d) Nariadenia GBER 7 [↑](#footnote-ref-2)